Неда и Памела су пронашле нову чланицу Нику Антолос која је своју каријеру започела 2009. у ТВ-шоу РТЛ-а Хрватска тражи звијезду. Издају сингл "Све што остаје" који постаје хит. Године 2010, се по трећи пут појављују на Дору, овај пут са песмом "Лако је све". Након освојеног 4. места полуфиналу, угасле су наде за победу, али напротив, Феминем у финалу освајају максималан број жирија и телегласања. Након Доре издају свој други албум под називом "Лако је све". У мају одлазе на Песму Евровизије 2010. и у полуфиналу освајају 13. место са 33 бода, те се нису пласирале у финале. Након Песме Евровизије, издају свој трећи албум "-{Easy to See}-" који садржи песме с албума "Лако је све" само на енглеском језику и песмом на шпанском. Такође наступају на Пјесми Медитерана у Будви. Касније издају сингл "Баш ми је добро" с којим на ступају на -{CMC}--вом Фестивалу у Водицама. Дана 5. априла 2011. је на интернет процурио њихов нови сингл под именом "Све што ти нисам знала дати". У октобру 2011. обајвљују сингл "Субота без тебе" на којем су сарађивале са Антонијом Шолом и Бранимиром Михаљевићем. У фебруару 2012. су чланице групе у емисији "Глазбени шоу Далибора Петка" потврдиле да су се разишле у пријатељским односима.